rejauldu/bengali-wikipedia huggingface dataset:
বৈকাল তিলিহাঁস (বৈজ্ঞানিক নাম: Anas formosa) বা বৈকাল হাঁস Anatidae (অ্যানাটিডি) গোত্র বা পরিবারের অন্তর্গত Anas (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও এশিয়ার বিভিন্ন দেশে দেখা যায়। বৈকাল তিলিহাঁসের বৈজ্ঞানিক নামের অর্থ সুন্দর হাঁস (লাতিন: anas = হাঁস; formosus = সুন্দর)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩৫ লক্ষ ৫০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটিকে সংরক্ষিত ঘোষণা করা হয় নি।  বৈকাল তিলিহাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য।  তথ্যসূত্র    বহিঃসংযোগ    Images and movies of the Baikal teal (Anas formosa) on ARKive  Baikal Teal from the Internet Bird Collection  বিষয়শ্রেণী:অ্যানাস বিষয়শ্রেণী:এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:পরিযায়ী পাখি বিষয়শ্রেণী:হাঁস বিষয়শ্রেণী:১৭৭৫-এ বর্ণিত পাখি বিষয়শ্রেণী:অ্যানাটিনি
thumb|320px|বসে থাকা অবস্থায় একজন মডেলের প্রতিকৃতি অঙ্কন, রাফায়েল ফ্রেদেরিকো, ১৮৯৮ আর্ট মডেল হচ্ছে এক ধরনের মডেল যারা আলোকচিত্রী, চিত্রশিল্পী, ভাস্কর, এবং চিত্রশিল্পের সাথে জড়িত অন্যান্য শিল্পীদের জন্য পোজ বা ভঙ্গিমা সরবরাহ করেন। আর্ট মডেলরা প্রায় সময়ই পারিশ্রমিক গ্রহণ করেন। কিছু ক্ষেত্রে তারা পেশাদারও বটে, যাঁরা বিভিন্ন রকম চিত্র বা পোর্ট্রেটের ক্ষেত্রে মনুষ্য মডেল হিসেবে কাজ করেন। এই পোজের ভঙ্গিমা হতে পারে সম্পূর্ণ বা আংশিক।   চারুকলার শিক্ষানবিসদের জন্য মডেলদের প্রায়ই ব্যবহার করা হয়, তবে কিছু ক্ষেত্রে চিত্রশিল্পীরাও তাদের কাজের জন্য মডেল নিয়োগ দেন। যেসব স্থানে মডেল ব্যবহার হয় তার মধ্যে আছে, দেহাকৃতি অঙ্কন, ভাষ্কর্য তৈরি ও আলোকচিত্র গ্রহণ। এছাড়াও বাণিজ্যিকভাবে বিজ্ঞাপনের ক্ষেত্রেও মডেল ব্যবহার করা হয়।  পশ্চিমা চারুশিল্পের ইতিহাসে দেখা যায়, জীবিত মানুষের দেহাকৃতি অঙ্কন আঁকাআঁকি শিক্ষণ ও শৈলী বিকাশের একটি অন্যতম গুরুত্বপূর্ণ ও কার্যকর মাধ্যম। আর্ট স্কুল, শ্রেণীকক্ষ প্রভৃতি স্থানে, যেখানে উদ্দেশ্য আকার, বয়স, বর্ণভেদে মানুষের দেহাকৃতি অঙ্কণ শেখানো, সেসকল স্থানে একজন মনুষ্য মডেলের কোনো বিকল্প নেই। কিছুক্ষেত্রে একাধিক মডেল একসাথে বা অন্য কোনো প্রাণীর সাথে একসাথেও মডেলরা পোজ দিতে পারেন। সেটা হতে পারে বাস্তব বা কৃত্রিম পশ্চাৎপটে। সেই সাথে হতে পারে স্বাভাবিক বা কৃত্রিম আলোতে।  দেহাকৃতি অঙ্কনের জন্য বেশিরভাগ ক্ষেত্রেই নগ্ন মডেল ব্যবহৃত হয়, এবং সকল প্রকার কৃত্রিম বস্তুকে অগ্রাহ্য করা হয়, যেমন: বস্ত্র, অলঙ্কার, এবং কিছু ক্ষেত্রে চশমা। বাণিজ্যিক বিজ্ঞাপনের ক্ষেত্রেও এ ধরনের মডেলের ব্যবহার আছে।   বহিঃসংযোগ    Bay Area Models Guild  Figure Models Guild of Washington, D.C.  The Art Model's Handbook  The Life Models Society  বিষয়শ্রেণী:চিত্রশিল্প বিষয়শ্রেণী:নগ্নতা বিষয়শ্রেণী:দৃশ্যকলা-সংশ্লিষ্ট পেশা
ঘটনাবলী   ১৬৭৯ - ব্রিটেন হ্যাভিয়াস কার্পাস আইন প্রবর্তন।  ১৭০৩ - পিটার দি গ্রেট কর্তৃক সেন্ট পিটার্সবুর্গ (লেনিনগ্রাদ) শহরের পত্তন হয় ।  ১৭৬৭ - কলকাতায় প্রথম প্রটেস্টান্ট গির্জা নির্মিত।  ১৮৩৭ - আলজেরিয়ার স্বাধীনতাকামী নেতা আবদুল ক্বাদেরের সাথে ফ্রান্স সরকারের একটি শান্তিচূক্তি হয়।  ১৮৮৩ - তৃতীয় আলেকজান্ডার রাশিয়ার রাজা হন।  ১৯১৯ - জালিয়ানওয়ালাবাগের হত্যাযজ্ঞের প্রতিবাদে রবীন্দ্রনাথ ‘নাইট’ উপাধি ত্যাগ করে বড়লাট লর্ড চেমস ফোর্ডকে চিঠি দেন।  ১৯১৯ - এনসি-৪ এয়ারক্রাফট অবতরণ করে লিসবনে, প্রথম উড্ডয়ন শেষ করে।  ১৯২৬ - মরোক্কোর রিফ এলাকায় ফরাসী ও স্পেনীয় উপনিবেশবাদীদের বিরুদ্ধে মুসলমানদের ঐতিহাসিক গণপ্রতিরোধ বা বিদ্রোহ ব্যর্থতায় পর্যবসিত হয়।  ১৯২৭ - বৈমানিক চার্লস লিন্ডবার্গ একাকী বিমান চালিয়ে বিশ্বে প্রথম আটলান্টিক মহাসাগর পাড়ি দেওয়ার জন্য যাত্রা শুরু করেন।  ১৯৩০ - নিউইয়র্কে ১০৪৬ ফুট বিল্ডিংটি জনসাধারণের জন্য খুলে দেওয়া হয়, যেটি সে সময় মানুষের তৈরি দীর্ঘতম ভবন।  ১৯৩২ - খ্যাতনামা সাহিত্যিক ও মানবতাবাদী রমাঁ রল্যাঁ ও অঁরি বারব্যুস যৌথভাবে আন্তর্জাতিক যুদ্ধবিরোধী সমাবেশ আহবানে করেন।  ১৯৫২ - ইউরোপীয় প্রতীরক্ষা গোষ্ঠী গঠিত হয়।  ১৯৭২ - যুক্তরাষ্ট্র ও সোভিয়েত ইউনিয়নের মধ্যে সল্ট-১ চুক্তি স্বাক্ষর।  ১৯৮৯ - বার্মার সামরিক শাসকগোষ্ঠী দেশের নাম পরিবর্তন করে দ্য ইউনিয়ন অব মায়ানমার রাখে এবং রেঙ্গুনের নাম পালটে রাখে ইয়াঙ্গুন।  ২০০৬ - ‘জাভা’ ভূমিকম্প ভোর ৫টা ৫৩ মিনিটের সময় তীব্র আঘাত করে ইওগাকার্তায়। প্রায় ৬ হাজার ৬০০ লোকের প্রাণহানি ঘটে।   জন্ম  ১৩৩২ - ইবনে খালদুন, আরব মুসলিম পণ্ডিত। আধুনিক সমাজবিজ্ঞান, ইতিহাস ও অর্থনীতির জনকদের মধ্যে তিনি অন্যতম বিবেচিত হন। (মৃ. ১৪০৬) ১৮৫২ - বিলি বার্নস, পেশাদার ইংরেজ ক্রিকেটার। ১৮৬৩ - আর্থার মোল্ড, ইংরেজ ক্রিকেট খেলোয়াড়। ১৮৯০ - যতীন্দ্রপ্রসাদ ভট্টাচার্য, একজন বাঙালি কবি ।(মৃ.১৪/০৩/১৯৭৫) ১৯০৩ - যোগেশচন্দ্র বাগল প্রখ্যাত সাংবাদিক ও সম্পাদক ।(মৃ.০৭/০১/১৯৭২) ১৯২৯ - নীলিমা দাস, ভারতীয় বাঙালি অভিনেত্রী। (মৃ.১৯৯৬) ১৯৬২ - রবি শাস্ত্রী, ভারতীয় ক্রিকেটার, ভারতীয় ক্রিকেটদলের প্রাক্তন অধিনায়ক, কোচ ও ধারাভাষ্যকার। ১৯৯৫ - সাবিলা নূর বাংলাদেশী মডেল ও অভিনেত্রী   মৃত্যু  ১৯১০ - রবার্ট কখ, নোবেল পুরস্কার বিজয়ী জার্মান জীব বিজ্ঞানী।(জ.১১/১২/১৮৪৩) ১৯৩০- স্পেনীয় কথাসাহিত্যিক গাব্রিয়েল মিরো। ১৯৬৪ - জহরলাল নেহরু, ভারতের প্রথম প্রধানমন্ত্রী।(জ.১৪/১১/১৮৮৯) ১৯৭৫ - নৃপতি চট্টোপাধ্যায়, বাঙালি অভিনেতা। ১৯৮৬ - অজয় মুখোপাধ্যায়, পশ্চিম বাংলার চতুর্থ ও ষষ্ঠ মুখ্যমন্ত্রী।(জ.১৯০১) ১৯৯৫ - শ্যামাদাস চট্টোপাধ্যায় - আন্তর্জাতিক খ্যাতিসম্পন্ন বাঙালি পরমাণুবিজ্ঞানী।(জ.২৯/০৬/১৯০৯)   ছুটি ও অন্যান্য    বহিঃসংযোগ    বিবিসি: এই দিনে   দি নিউইয়র্ক টাইমস: এই দিনে   বিষয়শ্রেণী:গ্রেগরীয় পঞ্জিকার দিন বিষয়শ্রেণী:মে বিষয়শ্রেণী:অসম্পূর্ণ দিনতারিখ
জাদুকর হলো ২০২২ সালের ভারতীয় হিন্দি ভাষার ক্রীড়া নাটকীয় চলচ্চিত্র। এটি পরিচালনা করেছেন সমীর সাক্সেনা এবং রচনা করেছেন বিশ্বপতি সরকার এবং এটি নতুন প্রতিষ্ঠিত প্রযোজনা সংস্থা পোশম পা পিকচার্সের ব্যানারে নির্মিত। ছবিতে জাভেদ জাফরির পাশাপাশি জিতেন্দ্র কুমার এবং আরুশি শর্মা প্রধান ভূমিকায় অভিনয় করেছেন।   পটভূমি  মধ্যপ্রদেশের একটি ছোট ফুটবল-প্রেমী শহর নীমাচ।  সেখানের এক জাদুকর হল মীনু যার কোনো অ্যাথলেটিক দক্ষতা নেই। এখন তাকে তার পছন্দের প্রেমিককে বিয়ে করার জন্য একটি ফুটবল ট্রফি জিততে হবে। কিন্তু সমস্যা হল তার দল বছরেরও একটি খেলাতেও জিততে পারে নি।   অভিনয়    মীনু নারাং চরিত্রে জিতেন্দ্র কুমার  দিশা ছাবড়া চরিত্রে আরুশি শর্মা  প্রদীপ নারাং চরিত্রে জাওয়েদ জাফরী  যাদুকর ছাবড়ার চরিত্রে মনোজ জোশী  লালির চরিত্রে রাজ কুশাল  দীপার চরিত্রে রক্ষা পান্নাওয়ার  রিজু চরিত্রে শোন জাগাদে  রামস্বরূপের চরিত্রে সন্দীপ শিখর  নেমার চরিত্রে রাজীব নেমা  দোশির চরিত্রে সমীর সাক্সেনা  ইচ্ছার চরিত্রে রুক্‌সার ধিল্লোন  অবিনাশ চরিত্রে পূর্ণেন্দু ভট্টাচার্য  শেখাওয়াতের চরিত্রে ধ্রুব ঠুকরাল   মুক্তি  নেটফ্লিক্স ইন্ডিয়ার আনুষ্ঠানিক ঘোষণা অনুসারে, ছবিটির ২০২১ সালে মুক্তি পাওয়ার কথা ছিল। কিন্তু কিছু নির্মাণ বিলম্বের কারণে, এটি পরে স্থগিত করা হয়। চলচ্চিত্র ১৫ই জুলাই ২০২২ সালে নেটফ্লিক্সের মাধ্যমে হিন্দিতে এবং ইংরেজি, তামিল ও তেলুগু ভাষায় ডাব করে মুক্তি দেওয়া হয়।   তথ্যসূত্র    বহিঃসংযোগ        বিষয়শ্রেণী:২০২২-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:উত্তরপ্রদেশে ধারণকৃত চলচ্চিত্র বিষয়শ্রেণী:নেটফ্লিক্সের হিন্দি ভাষার মৌলিক চলচ্চিত্র বিষয়শ্রেণী:মধ্যপ্রদেশের পটভূমিতে চলচ্চিত্র
হাইল্যান্ড পার্ক মসজিদ ছিলো  যুক্তরাষ্ট্রে নির্মিত প্রথম মসজিদগুলোর মধ্যে একটি ছিল, এর অবস্থান ছিলো মিশিগানের হাইল্যান্ড পার্কে। এটি ১৯২১ সালে চালু করা হয় তবে কয়েক বছর পরে এটি বন্ধ করে দেওয়া হয়। প্রেক্ষাপট মোহাম্মদ কারৌব দামেস্ক থেকে ১৯১২ সালের দিকে মার্কিন যুক্তরাষ্ট্রে পাড়ি জমান। তিনি অন্যান্য অনেক মুসলিম অভিবাসীর মতো হাইল্যান্ড পার্ক ফোর্ড প্লান্টে কাজ করার জন্য ডেট্রয়েট মেট্রো অঞ্চলে বসবাস শুরু করেন। তারপরে তিনি রিয়েল এস্টেট ডেভেলপার হয়ে সমৃদ্ধ ও ধনী হন। হাইল্যান্ড পার্কের ক্রমবর্ধমান মুসলিম জনসংখ্যার ফলস্বরূপ (সে সময় আনুমানিক ১৬,০০০ জন মুসলমান ছিল), কারৌব তার অর্থ একটি মসজিদের জন্য জমি কেনার জন্য ব্যবহার করেন। ইতিহাস কারৌব হাইল্যান্ড পার্ক ফোর্ড প্লান্টের নিকটে নির্মিত মসজিদটির নকশার জন্য স্থপতি থিয়োডোর দেগেনহার্টকে নিযুক্ত করেন। যা এই প্রকল্পে কাজ করা অনেক মুসলমানদের জন্য সুবিধাজনক হয়েছিলো। জানা যায় যে কারৌব মসজিদটির জন্য "মার্কিন যুক্তরাষ্ট্রের প্রতিটি বিভাগ এবং বিদেশ থেকে" অর্থায়ন পেয়েছিলেন। মসজিদটি ১৯২১ সালের ৮ ই জুন চালু হয়েছিল।  ডেট্রয়েট ফ্রি প্রেস ১৯২৪ সালে একটি প্রতিবেদনে জানায় যে এলাকায় অবিরাম ট্র্যাফিক ও উচ্চ আওয়াজ এই জায়গাটিকে মসজিদের জন্য অনুপযুক্ত করে তুলে। পর্যাপ্ত তহবিলের অভাবও একটি সমস্যা হতে পারে এবং এটি কীভাবে তৈরি করা উচিত ছিল তা সম্পর্কে বিভিন্ন মানুষ বিভিন্ন দৃষ্টিভঙ্গি দেখিয়েছিলো। সমস্যাগুলির কারণে কারৌব মসজিদটি বিক্রি করে দেন।  ২০১৬-এর তথ্য অনুযায়ী, জন ই. গ্রিন কোম্পানি নামক একটি মেকানিকাল ঠিকাদার দ্বারা জমিটি ব্যবহার করা হচ্ছে।  তথ্যসূত্র  বিষয়শ্রেণী:যুক্তরাষ্ট্রের সাবেক মসজিদ বিষয়শ্রেণী:১৯১২-এ সম্পন্ন মসজিদ বিষয়শ্রেণী:১৯১২-এ মিশিগানে প্রতিষ্ঠিত বিষয়শ্রেণী:মিশিগানের মসজিদ
মল্লিকার্জুন মন্দির হল ভারতের কর্ণাটক রাজ্যের বেল্লারী জেলার কুরুবত্তি শহরে অবস্থিত একটি হিন্দু মন্দির। খ্রিস্টীয় দ্বাদশ শতাব্দীর গোড়ার দিকে পশ্চিম চালুক্য সম্রাট কর্তৃক এটি নির্মিত হয়। মন্দিরটি ভারতীয় পুরাতত্ত্ব সর্বেক্ষণ কর্তৃক জাতীয় গুরুত্ববাহী স্মারক হিসেবে সংরক্ষিত।  শিল্প ইতিহাসবিদ অজয় সিনহা কুরুবত্তি শৈলীটিকে একটি তৃতীয় ধারা (প্রথম দু’টি হল লক্কুণ্ডী ও ইতগী ধারা) হিসেবে চিহ্নিত করেছেন। শৈল্পিক অতি-সূক্ষ্মতা না থাকলেও তিনি মন্দিরটিকে “রাজকীয়” বলেই উল্লেখ করেছে। মন্দিরটি নির্মিত হয়েছে সোপস্টোনে।Cousens (1926) and Foekema (1987) in Hardy (1995), p335Sinha (2000), p.142 সিনহার মতে, মন্দিরে ১০৯৯ খ্রিস্টাব্দে উৎকীর্ণ একটি শিলালিপিতে উল্লিখিত হয়েছে মন্দিরটি দেবতা “অভিনব সোমেশ্বর”-এর সেবার জন্য উৎসর্গিত হয় এবং মন্দিরের নামকরণও করা হয় “অহবমল্লেশ্বর”। তাঁর মতে দুই নামই চালুক্য রাজা প্রথম সোমেশ্বরের দ্যোতক, যিনি ১০৬২ খ্রিস্টাব্দে কুরুবত্তিতে স্বেচ্ছায় ধর্মীয় রীতি মেনে আত্মহত্যা করেছিলেন। সিনহার মতে, মন্দিরটি নির্মিত হয়েছিল ১০৭০ থেকে ১১০০ সালের মধ্যবর্তী কোনও এক সময়ে। প্রথম সোমেশ্বরের স্মৃতিতে তাঁরই উত্তরসূরি ষষ্ঠ বিক্রমাদিত্য মন্দিরটি নির্মাণ করেন।   তথ্যসূত্র    গ্রন্থপঞ্জি       Adam Hardy, Indian Temple Architecture: Form and Transformation: The Karṇāṭa Drāviḍa Tradition, 7th to 13th Centuries, Abhinav, 1995, New Delhi. .  Ajay Sinha, Imagining architects: creativity in the religious monuments of India, University of Delaware, Associated University Press, 2000, Cranbury, New Jersey .    Gerard Foekema, A Complete Guide to Hoysala Temples, Abhinav, 1996 .   বহিঃসংযোগ   বিষয়শ্রেণী:বেল্লারী জেলার হিন্দু মন্দির বিষয়শ্রেণী:দ্বাদশ শতাব্দীর হিন্দু মন্দির বিষয়শ্রেণী:পশ্চিম চালুক্য সাম্রাজ্য বিষয়শ্রেণী:১২শ শতাব্দীর হিন্দু মন্দির
রায়উইন্ড ইজতেমা () পাকিস্তানের লাহোরের রায়উইন্ড মারকাজে অনুষ্ঠিত একটি বার্ষিক তিন দিনের জামাত।  এই অনুষ্ঠানে প্রতিবছর বিশ্বের হাজার হাজার লোক উপস্থিত হয়।  শেষ দিনের দোয়ার পর দলগুলো (তাবলিগ জামাত) গঠিত হয়, যারা বিশ্বের বিভিন্ন প্রান্তে ইসলাম প্রচার করতে যায় এবং পরবর্তী ইজতেমা পর্যন্ত এই প্রক্রিয়া চলতে থাকে। ২০১১ সালে প্রশাসনিক ও সুরক্ষার কারণে সম্মেলনটিকে দুটি পর্যায়ে ভাগ করা হয়েছিল।    আরও দেখুন    বিশ্ব ইজতেমা   তথ্যসূত্র   বিষয়শ্রেণী:পাকিস্তানে ইসলাম বিষয়শ্রেণী:তাবলিগ জামাতের ইজতেমা বিষয়শ্রেণী:বার্ষিক ঘটনাবলী বিষয়শ্রেণী:২১শ শতাব্দীতে পাকিস্তান বিষয়শ্রেণী:পাকিস্তানের ঘটনা বিষয়শ্রেণী:তাবলিগ জামাত বিষয়শ্রেণী:পাকিস্তান ভিত্তিক ইসলামি সংগঠন বিষয়শ্রেণী:সুন্নি ইসলামপন্থী দল
আয়ারল্যান্ড ক্রিকেট দল ২০১৬ সালের সেপ্টেম্বরে দক্ষিণ আফ্রিকা সফরে যায়। সেখানে তারা দুটি একদিনের আন্তর্জাতিক ম্যাচ খেলে, একটি করে দক্ষিণ আফ্রিকা ও অস্ট্রেলিয়ার বিপক্ষে। উভয় খেলায় তারা চরমভাবে পরাজিত হয়, দক্ষিণ আফ্রিকার সাথে ২০৬ রানে এবং অস্ট্রেলিয়ার সাথে ৯ উইকেটের ব্যবধানে পরাজিত হয়। দক্ষিণ আফ্রিকার বিপক্ষে তাদের ওডিআই খেলার মধ্য দিয়েই প্রথম হালনাগাদকৃত ক্রিকেট আইন ডিআরএস পদ্ধতির প্রয়োগ চালু হয়। যা এলবিডব্লিউ আউটের সিদ্ধান্তের ক্ষেত্র ব্যাপক সুক্ষ্মতার প্রসারতা এনে দেয়।   দলীয় সদস্য   উইলিয়াম পোর্টারফিল্ড (অধিঃ)  জন অ্যান্ডারসন  পিটার চেজ  জর্জ ডকরেল  এড জয়েস  টিম মারতাগ  অ্যান্ড্রু ম্যাকব্রায়ান  ব্যারি ম্যাকার্থি  কেভিন ওব্রায়েন  নায়ল ও’ব্রায়ান  স্টুয়ার্ট পয়েন্টার  পল স্টার্লিং  গ্যারি উইলসন  ক্রেগ ইয়ং স্টিভ স্মিথ (অধিঃ)  ডেভিড ওয়ার্নার (সহঃ অধিঃ)  জর্জ বেইলি  স্কট বোল্যান্ড  অ্যারন ফিঞ্চ  জন হেস্টিংস  ট্রাভিস হেড  উসমান খাওয়াজা  মিচেল মার্শ  জো মেনি  ক্রিস ট্রিমেন  ম্যাথু ওয়েড (উইঃ)  ড্যানিয়েল ওরেল  অ্যাডাম জাম্পা ফাফ দু প্লেসিস (অধিঃ)  এবি ডি ভিলিয়ার্স (অধিঃ)  তেম্বা বাভুমা  ফারহান বেহার্ডিন  কুইন্টন ডি কক  জেপি ডুমিনি  ডেভিড মিলার  ক্রিস মরিস  ওয়েন পার্নেল  এ্যারন ফাঙ্গিসো  অ্যান্ডিল ফেহলাকওয়াইও  ডোয়েন প্রিটোরিয়াস  কাগিসো রাবাদা  রাইলি রুশো  দক্ষিণ আফ্রিকা বনাম আয়ারল্যান্ড  অস্ট্রেলিয়া বনাম আয়ারল্যান্ড  তথ্যসূত্র   আরও দেখুন   ২০১৬–১৭ অস্ট্রেলিয়া ক্রিকেট দলের দক্ষিণ আফ্রিকা সফর  বহিঃসংযোগ  বিষয়শ্রেণী:২০১৬-এ আইরিশ ক্রিকেট বিষয়শ্রেণী:২০১৬-এ দক্ষিণ আফ্রিকান ক্রিকেট বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা বিষয়শ্রেণী:আয়ারল্যান্ড ক্রিকেট দলের বিদেশ সফর
তিলের খাজা হলো বাংলাদেশের কুষ্টিয়া জেলায় উৎপন্ন তিল দিয়ে তৈরি এক প্রকার মিষ্টান্ন যা কুষ্টিয়াসহ সারাদেশেই খুবই জনপ্রিয়। বাংলাদেশের শহর-মফস্বল থেকে শুরু করে গ্রামে-গঞ্জেও এটি খুবই জনপ্রিয়। কিছুটা আঠালো ধরনের এই খাজার আকৃতি চ্যাপ্টা ও লম্বাটে ধরনের হয়। এর উপরে খোসা ছাড়ানো তিল মাখানো থাকে এবং ভেতরে খানিকটা ফাঁপা হয়ে থাকে।  উৎপত্তি  কুষ্টিয়ার বিখ্যাত এই মিষ্টান্নের উৎপত্তি নিয়ে কতিপয় মতবাদ রয়েছে। ইতিহাস অনুযায়ী ভারত অবিভক্ত থাকাকালীন এই খাজার আবির্ভাব ঘটে তৎকালীন পূর্ববঙ্গের কুষ্টিয়ায়। কুষ্টিয়া অঞ্চলের সনাতন ধর্মাবলম্বীদের মধ্যে পাল সম্প্রদায় এ খাদ্যটি তৈরি করত। ভারত-পাকিস্তান বিভাজনের পূর্বে কুষ্টিয়া শহরের দেশওয়ালী পাড়া নামক স্থানে বেশ কয়েকটি পরিবার তিলের খাজা তৈরির সঙ্গে জড়িত ছিল। আবার কুষ্টিয়ার কিছু স্থানীয় লোক বিশ্বাস করেন যে, এই খাদ্যটি প্রথম ১৯০০ সালের কাছাকাছি সময়ে অবিভক্ত ভারতে উৎপাদিত হয়েছিল। কুষ্টিয়ার একটি খামারে কাজ করানোর জন্য ব্রিটিশ ইস্ট ইন্ডিয়া কোম্পানি তেলি নামক এক সম্প্রদায়ের কিছু সদস্য নিয়ে আসে যারা ঐতিহ্যগতভাবে তেল নিঃসরণের পেশায় সম্পৃক্ত ছিল। কুষ্টিয়ার স্থানীয়রা এই মিষ্টান্নের উদ্ভাবক হিসেবে এই তেলি সম্প্রদায়কে নির্দেশ করে। কুষ্টিয়ার তিলের খাজা নামে পরিচিত এই তিলের বীজের মিষ্টান্নের মূল উৎস চীন বলে মনে করা হয়, কারণ জাওটাং(English:Zaotang) একটি বিখ্যাত এবং পুরানো (220 খ্রিhttps://www.bebonchina.com/v3/news/little-new-year-the-beginning-of-busy-for-the-chinese-new-year_1319.htmlhttps://books.google.com.bd/books?id=RhcuEAAAQBAJ&pg=PA183&lpg=PA183&dq=Zaotang+origin&source=bl&ots=la0TxIfwgg&sig=ACfU3U2Oepi_z7amumx1ESUsqf0lLHRv8A&hl=en&sa=X&ved=2ahUKEwin_Nyu6Yj3AhVc6nMBHcQpC-kQ6AF6BAgdEAM#v=onepage&q=Zaotang%20origin&f=false) ঐতিহ্যবাহী চীনা মিষ্টির স্বাদ এবং তৈরির প্রক্রিয়া প্রায় একই রকম।  উপকরণ চিনি তিল দুধ এলাচ পানি।  প্রস্তুতপ্রণালী প্রথমে চিনি, পানি, দুধ ইত্যাদি কড়াইয়ে দিয়ে দশ থেকে বারো মিনিট ফুটানো হয়। এভাবে চিনি গলে গিয়ে অন্যান্য উপকরণের সাথে মিশে যাবে। এরপর এই উত্তপ্ত মিশ্রণ বা স্বচ্ছা চিনির লইকে ঠান্ডা হওয়ার জন্য পাত্র হতে ঢেলে রাখা হয়। ঠান্ডা হয়ে গেলে এই আঠালো চিনির মিশ্রণ বা লই উঠিয়ে একটি আংটায় বেঁধে টানা হয়। সাধারণত কয়েক মিনিট পর দুজন মিলে এই আঠালো মিশ্রণকে টেনে টেনে লম্বা করার প্রক্রিয়াটি সম্পন্ন করে। এর ফলে ভেতরে ফাঁপার সৃষ্টি হয় এবং রং সাদা হয়ে যায়। ফাঁপা অংশগুলোকেকে বারবার ভাঁজ করা হয়, যাতে অনেকগুলো ছিদ্র হয়। এরপর টেবিলে কিছুক্ষণ রেখে দিয়ে পরে সুবিধাজনক আকারে টুকরো করে কেটে নেয়া হয়। তারপর এ টুকরোগুলোতে হাতের সাহায্যে  তিল মাখাতে হয়।  তথ্যসূত্র  বিষয়শ্রেণী:বাংলাদেশী মিষ্টান্ন বিষয়শ্রেণী:বাংলাদেশী রন্ধনশৈলী বিষয়শ্রেণী:কুষ্টিয়ার রন্ধনশৈলী বিষয়শ্রেণী:বাংলাদেশী কনফেকশনারি বিষয়শ্রেণী:বাংলাদেশের ভৌগোলিক নির্দেশক পণ্য
চিত্তরঞ্জন মাইতি  () ( ৪ ফেব্রুয়ারি ১৯২৫  ―  ১৩ অক্টোবর  ২০১৩) ছিলেন আধুনিককালের অন্যতম জনপ্রিয় লেখক, গল্পকার ও ঔপন্যাসিক। শিশুসাহিত্যিক হিসাবেও তাঁর পরিচিতি ছিল।  জন্ম ও প্রারম্ভিক জীবন চিত্তরঞ্জন মাইতির জন্ম ১৯২৫ খ্রিস্টাব্দের ৪ঠা ফেব্রুয়ারি  ব্রিটিশ ভারতের অধুনা  পশ্চিমবঙ্গের  পূর্ব মেদিনীপুর জেলার কাঁথি মহকুমায়। পিতা নলিনীজীবন মাইতি এবং মাতা নির্মলা মাইতি। তাঁর স্কুলের পড়াশোনা স্থানীয়  কলাগেছিয়া হাই স্কুলে। এখান থেকেই তিনি ম্যাট্রিকুলেশন পাশ করেন। তারপর কাঁথির প্রভাতকুমার কলেজ থেকে  স্নাতক হন এবং  কলকাতা বিশ্ববিদ্যালয় বাংলা ভাষা ও সাহিত্যে এম.এ পাশ করেন।  কর্মজীবন ও সাহিত্যকর্ম এম.এ পাশের পর প্রথমে কিছুদিন কলকাতার সুরেন্দ্রনাথ কলেজ ও তারপর   আশুতোষ কলেজে অস্থায়ী অধ্যাপক হিসাবে কাজ করেন। পরে সুরেন্দ্রনাথ মহিলা কলেজে (সুরেন্দ্রনাথ কলেজের প্রাতঃ শাখা) বাংলার বিভাগীয় প্রধান হন এবং এখান থেকেই অবসর গ্রহণ করেন।    তাঁর সাহিত্যচর্চা শুরু হয় স্কুল জীবন থেকেই। স্কুলজীবনে লেখা প্রথম গল্প প্রকাশিত হয় "শিশু সাথী" পত্রিকায়। বাংলার বহু পত্র পত্রিকায় তাঁর লেখা গল্প, প্রবন্ধ, উপন্যাসের বিপুল সম্ভার এবং প্রকাশিত রচনার সংখ্যা দেড় শতাধিক। কবি হিসাবেও তাঁর পরিচিতি ছিল। বাংলা কাব্য নিয়ে যেমন অন্তরঙ্গ আলোচনা করেছেন "বাংলা কাব্য প্রবাহে", তেমনই লোকসঙ্গীতের প্রভাব বিষয়ে বক্তব্য প্রকাশ পেয়েছে "বাংলা লোকসঙ্গীতে লোকজগৎ লোকমানস" গ্রন্থে। শিশু-কিশোরদের উপযোগী অনেক  ছড়া, কবিতা, প্রবন্ধ ইত্যাদিও রচনা করেছেন। আত্মজৈবিক  উপন্যাস "পাতার ভেলা ভাসাই" একটি প্রসিদ্ধ রচনা। একাধিক ভারতীয় এবং বিদেশি ভাষায় তাঁর লেখা অনূদিত হয়েছে। "আঁধার পেরিয়ে" সহ আরো তিনটি উপন্যাস চলচ্চিত্রায়িত হয়েছে।    রচনাসম্ভার   অক্ষয়বটের কড়চা  অগ্নিকন্যা  অথ হংসমুরলী কথা  অধরা মাধুরী  অনন্যা  অনুরাগিনী  অনেক বসন্ত দুটি মন  অন্দরের নজরুল বাইরের নজরুল  অমৃত নিকেতন  আকাশ হারিয়ে যায়  আপনঘর  আর্যঅনার্য  আলোর পাখি  আঁধার পেরিয়ে  এক নায়িকার উপাখ্যান  কখনো মেঘ কখনো আলো  কন্যা কাশ্মীর  কলাবতী  কলাভূমি কলিঙ্গ  কমল হীরে  কালের কল্লোল  কালের রাখাল  কালু ডাকাতের রহস্য  কিন্নর মিথুন  ছড়াছবিতে জানোয়ার  ছড়াছবিতে পাখি  ছড়াছবিতে ফুল  ছড়াছবিতে বর্ণপরিচয়  ছড়াছবিতে যানবাহন  জয়িতা  ঠিকানার খোঁজে আবার মহেঞ্জোদাড়ো  ডাঃ জনসনের ডায়েরি  তিন্নির রোদ আর বৃষ্টি  তুমি রবে নীরবে  ত্রিবেণী  দূরের বাঁশি  দেবযানী মার্ডার কেস  দোহা তিসি গোংগা   নামকরণ অভিধান  নির্জন নির্ঝর  নির্জনে খেলা  নির্জনে সজনে  নির্ঝরের গান  নিষাদী  নীলাঞ্জনা  পদধ্বনি  পরম লগন  পরমা  পাতার ভেলা সাজাই  প্রভু আমার প্রিয় আমার  ফরেস্ট বাংলো  বর্ষা বসন্ত ছুঁয়ে  বাংলা কাব্য প্রবাহ  বাংলা লোকসঙ্গীতে লোকজগৎ লোকমানস  বীর্যবতী বীরভোগ্যা ( দুটি খণ্ড)  বৈজয়ন্তী ভোরের রাগিনী মধুমাধবী মন অরণ্য মন্থন মনের মধ্যে মন মরুমৃগয়া মহাকালের বন্দর মারিয়ম মুম্বা মোহিনী মৃগনয়নী 'রাজরোষে আদালতের আঙিনা  রিসেপশনিস্ট  রুরু  রোদ বৃষ্টি ভালবাসা  ললিত বসন্ত  লীলারহস্য  লীলাসঙ্গম  শাহজাদা শুজা  শৈলপুরী কুমায়ুন  শ্রেষ্ঠ গল্প  সকরুণ বেণু  সন্ন্যাসী সম্রাট  সাইক্লোন  সেই সব মাটি, সেই সব মানুষ  সোনালী ডানার পাখি  স্বপ্ন শিখর  স্বপ্নের সওদাগর   হিরণ্যগড়ের বধূ  জীবনাবসান  বাংলার জনপ্রিয় ঔপন্যাসিক চিত্তরঞ্জন মাইতি ২০১৩ খ্রিস্টাব্দের ১৩ই অক্টোবর ৮৮ বৎসর বয়সে প্রয়াত হন।   তথ্যসূত্র বিষয়শ্রেণী:১৯২৫-এ জন্ম বিষয়শ্রেণী:২০১৩-এ মৃত্যু বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:বাঙালি লেখক  বিষয়শ্রেণী:বাঙালি সাহিত্যিক বিষয়শ্রেণী:বাঙালি ঔপন্যাসিক
আনাতোলি কোকুশ (  ; জন্ম ১৯৫১, Kerch, RSFSR ) একজন ইউক্রেনীয় চলচ্চিত্র প্রকৌশলী, ব্যবসায়ী এবং উদ্ভাবক। ২০০৫ সালে, তিনি দুটি অস্কারে ভূষিত হন। পুরস্কারগুলি বৈজ্ঞানিক এবং প্রকৌশল পুরস্কার বিভাগে ছিল: একটি " রাশিয়ান আর্ম গাইরো-স্ট্যাবিলাইজড ক্যামেরা ক্রেন এবং ফ্লাইট হেডের ধারণা এবং বিকাশের জন্য" পুরস্কৃত করা হয়েছিল; অন্যটি "ক্যাসকেড সিরিজের মোশন পিকচার ক্রেনের ধারণা এবং বিকাশের জন্য" পুরস্কৃত করা হয়েছিল। Academy Awards 2006 – IMDb ইউক্রেনের তৎকালীন ফার্স্ট লেডি কাতেরিনা ইউশচেঙ্কো ইউক্রেনীয় সিনেমায় এবং সারা বিশ্বে তার অবদানের জন্য কোকুশকে স্বীকৃতি দেওয়া হয়েছে। Oscar-winning cinematographer revolutionizes film industry Article from Kyiv Post  কোকুশ ১৯৭৪ সালে লেনিনগ্রাদ ইনস্টিটিউট অফ ফিল্ম ইঞ্জিনিয়ার্স থেকে স্নাতক হন। এরপর তিনি কিয়েভের দোভজেনকো ফিল্ম স্টুডিওতে কাজ শুরু করেন। The International Kyiv Film Festival nominee page 2007     গাইরো-স্থিতিশীল গাড়ি-মাউন্ট করা ক্যামেরা ক্রেন  ১৯৮০-এর দশকে  কোকুশ ইউক্রেনের কিয়েভ  চলচ্চিত্র ও টেলিভিশন কোম্পানি ফিলমোটেকনিক প্রতিষ্ঠা করেন।  তিনি ব্যাখ্যা করেছিলেন যে "রাশিয়ান আর্ম"  এবং "ইউ-ক্রেন"  নামে পরিচিত যন্ত্রটিকে আসলে অটোরোবট বলা হয় এবং নব্বই দশকের গোড়ার দিকে যখন হলিউডে আমেরিকানরা কৌতুক করেছিল তখন এটিকে একটি কৌতুক হিসাবে ডাকনাম দেওয়া হয়েছিল। "রাশিয়ান আর্ম আবার আমেরিকায় ফিরে এসেছে"  ফিলমোটেকনিক প্রধান হলিউড ছবি যেমন টাইটানিক, ওয়ার অফ দ্য ওয়ার্ল্ডস, ক্যাসানোভা, এবং উক্সিয়া ফিল্ম হিরো, অনেক রাশিয়ান ব্লকবাস্টার, সেইসাথে ইউক্রেনীয় ছবিগুলিকে ট্র্যাভেলিং ক্যাসকেড ক্রেন, ফ্লাইট হেডস এবং রাশিয়ান অস্ত্র সরবরাহ করেছে। Ефект Кокуша ("The effect of Kokush")  Ukrainian newspaper Day  অন্যান্য চলচ্চিত্রগুলির মধ্যে রয়েছে দ্য ইটালিয়ান জব, ওশেনস টুয়েলভ, কিং আর্থার, কিংডম অফ হেভেন, বিন: দ্য মুভি, ট্রান্সফরমারস, আয়রন ম্যান 2, এবং অন্যান্য অনেক বিশাল বক্স অফিস হিট।    তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় বংশোদ্ভূত ব্যক্তি
দিল্লি ডায়নামোস ফুটবল ক্লাব (এছাড়াও সংক্ষেপে দিল্লি ডায়নামোস এফসি নামে পরিচিত) হল দিল্লিতে অবস্থিত একটি ভারতীয় পেশাদার ফুটবল ক্লাব, যেটি ভারতীয় ফুটবলের শীর্ষ লিগ ইন্ডিয়ান সুপার লিগে অংশগ্রহণ করেছিল। ক্লাবটি শেষবার ২০১৮–১৯ ইন্ডিয়ান সুপার লিগে অংশগ্রহণ করেছিল। ২০১৯ সালে ক্লাবটি দিল্লি থেকে ওড়িশায় স্থানান্তরিত হলে, পুনঃনামকরণ করে "ওড়িশা ফুটবল ক্লাব" রাখা হয়। এর ফলে ক্লাবটি বিলুপ্ত হয়ে যায়।   আরো দেখুন   দিল্লি ডায়নামোস ফুটবল ক্লাবের খেলোয়াড়দের তালিকা  দিল্লি ফুটবল ক্লাবের তালিকা   তথ্যসূত্র   বিষয়শ্রেণী:ভারতের ফুটবল ক্লাব বিষয়শ্রেণী:ইন্ডিয়ান সুপার লিগের দল বিষয়শ্রেণী:দিল্লি ডায়নামোস ফুটবল ক্লাব বিষয়শ্রেণী:২০১৪-এ প্রতিষ্ঠিত বিষয়শ্রেণী:২০১৪-এ প্রতিষ্ঠিত ফুটবল ক্লাব বিষয়শ্রেণী:২০১৪-এ দিল্লিতে প্রতিষ্ঠিত বিষয়শ্রেণী:ভারতের বিলুপ্ত ফুটবল ক্লাব বিষয়শ্রেণী:২০১৯-এ ভারতে বিলুপ্ত
রেহতি () ভারতের মধ্য প্রদেশ রাজ্যের সেহোরে জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৩ মিটার (৯৯৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রেহতি শহরের জনসংখ্যা হল ৯৭৪১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে রেহতি এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
কালমেঘা বাংলাদেশের বরগুনা জেলার অন্তর্গত পাথরঘাটা উপজেলার একটি ইউনিয়ন।   আয়তন  কালমেঘা ইউনিয়নের আয়তন ১২,৪৩১ একর।   প্রশাসনিক কাঠামো  কালমেঘা ইউনিয়ন পাথরঘাটা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম পাথরঘাটা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী কালমেঘা ইউনিয়নের মোট জনসংখ্যা ২৫,৮৯৪ জন। এর মধ্যে পুরুষ ১২,৫৯৫ জন এবং মহিলা ১৩,২৯৯ জন। মোট পরিবার ৬,৯৩৯টি।   শিক্ষা  ২০১১ সালের আদমশুমারি অনুযায়ী কালমেঘা ইউনিয়নের সাক্ষরতার হার ৫৩.৬%।   আরও দেখুন   পাথরঘাটা উপজেলা  পাথরঘাটা থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:পাথরঘাটা উপজেলার ইউনিয়ন
ভার্ডে ইন্ডিপেন্ডেন্ট মার্কিন যুক্তরাষ্ট্রের অ্যারিজোনা অঙ্গরাজ্যের কটনউড শহর থেকে প্রকাশিত একটি স্থানীয় সংবাদপত্র। এটি ১৯৮৮ সালে রিচার্ড ব্রান প্রতিষ্ঠা করেছিলেন।    এটি সপ্তাহে তিনবার ওয়েস্টার্ন নিউজ অ্যান্ড ইনফো দ্বারা প্রকাশিত হয়। এটির প্রচলন রয়েছে প্রায় ৩,০০০।   ২০১৫ সালে, কাগজটি হালকাভাবে সম্পাদিত শেরিফের অফিসের প্রেস রিলিজের জন্য সমালোচিত হয়েছিল। কাগজটি বলেছে যে লেবেলিং এবং তদারকির অভাব ছিল ।    তথ্যসূত্র   বিষয়শ্রেণী:অ্যারিজোনার সংবাদপত্র
thumb|তুর্কী উইকিপিডিয়া লোগো তুর্কী উইকিপিডিয়া হচ্ছে অনলাইন বিশ্বকোষ উইকিপিডিয়ার তুর্কী ভাষার সংস্করণ। তুর্কী উইকিপিডিয়া ২০০২ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। তুর্কী উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।  তুর্কি উইকিপিডিয়া হল তুরস্কের সবচেয়ে জনপ্রিয় উইকিপিডিয়া, মাস এবং ঋতু অনুসারে প্রায় ৮০ থেকে ১৪০ মিলিয়ন বার উইকিপিডিয়ার পাতা দেখা হয়। শুধু তুরস্কের সীমান্তবর্তী দেশগুলিতে বসবাসকারী তুর্কি সংখ্যালঘুদের মধ্যেই নয়, আজারবাইজান (প্রতি মাসে ৩ মিলিয়নেরও বেশি পেজভিউ) এবং তুর্কমেনিস্তান (যেখানে ২৫০ হাজার পেজভিউ ২০২২ সালের জুলাইয়ে রেকর্ড করা হয়েছিল) অঞ্চলে তুর্কিভাষার পাঠক ক্রমবর্ধমান রয়েছে, যেখানে ওগুজ ভাষায় কথা বলে।   ইতিহাস ২০০৬ সালে, তুর্কি উইকিপিডিয়া  এর জন্য বিজ্ঞান বিভাগের অধীনে মনোনীত হয়েছিল। ( গোল্ডেন স্পাইডার ওয়েব অ্যাওয়ার্ডস ), যা সাধারণত তুরস্কের জন্য "ওয়েব অস্কার" নামে পরিচিত।  ২০০৭ সালের জানুয়ারিতে, তুর্কি উইকিপিডিয়া এই প্রতিযোগিতায় "সেরা বিষয়বস্তু" এর জন্য পুরস্কার পায়। ২৫ জানুয়ারী ২০০৭ , ইস্তাম্বুল টেকনিক্যাল ইউনিভার্সিটিতে অনুষ্ঠিত একটি অনুষ্ঠানে এই পুরস্কার দেওয়া হয়।   ২০১৫ সালে, উইকিপিডিয়ায় লিঙ্গ পক্ষপাতের প্রতি দৃষ্টি আকর্ষণকারী এর ব্যানারটি তুর্কি মিডিয়ার দৃষ্টি আকর্ষণ করেছিল।   ২৯ এপ্রিল ২০১৭-এ, তুর্কি সরকার উইকিপিডিয়ার অ্যাক্সেস ব্লক করে ।  যদিও অবরোধের কারণ জানা যায়নি। কেউ কেউ মনে করেন যে তুরস্ক-আইএসআইএল সহযোগিতার বিষয়ে তার কর্মের সমালোচনামূলক নিবন্ধগুলি সম্পর্কে তুর্কি সরকারের উদ্বেগের কারণে বিশ্বকোষটি অবরুদ্ধ করা হয়েছিল।  ২০১৯ সালের ডিসেম্বরে, তুরস্কের সর্বোচ্চ আদালত রায় দেয় যে নিষেধাজ্ঞাটি মত প্রকাশের স্বাধীনতা লঙ্ঘন করেছে। ১৫ জানুয়ারী ২০২০-এ, ৯৯১ দিন পর নিষেধাজ্ঞাটি প্রত্যাহার করা হয়।    মাইলফলক    জানুয়ারী ২০০৪- ১০০ টি নিবন্ধ  জুলাই ২০০৪- ১,০০০ নিবন্ধ  নভেম্বর ২০০৫- ১০,০০০ নিবন্ধ  মার্চ ২০০৭- ~৫৫,০০০ নিবন্ধ  ফেব্রুয়ারি ২০০৮- ১০০,০০০নিবন্ধ   ৯ ডিসেম্বর ২০১২- ২০০,০০০ নিবন্ধ Wikipedia:Milestone statistics  ২৭ এপ্রিল ২০২১- ৪০০,০০০নিবন্ধ  ৮ জুলাই ২০২২- ৫০০,০০০নিবন্ধ   তথ্যসূত্র   বহিঃসংযোগ     তুর্কী উইকিপিডিয়া   তুর্কী উইকিপিডিয়ার মোবাইল সংস্করণ  বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি